Conciergerie

Istoria palatului nu este foarte bine cunoscută înainte de [secolul al XI-lea](https://ro.wikipedia.org/wiki/Secolul_al_XI-lea). Capul Insulei Orașului a adăpostit niște clădiri romane, probabil militare. Ar fi fost locul unde [Iulian Apostatul](https://ro.wikipedia.org/wiki/Iulian_Apostatul) a fost proclamat [împărat roman](https://ro.wikipedia.org/wiki/Lista_%C3%AEmp%C4%83ra%C8%9Bilor_romani) de trupele sale. În [secolul al VI-lea](https://ro.wikipedia.org/wiki/Secolul_al_VI-lea) s-a construit în acest loc palatul lui [Clovis I](https://ro.wikipedia.org/wiki/Clovis_I), primul [rege al francilor](https://ro.wikipedia.org/wiki/List%C4%83_de_regi_franci). Cinci secole mai târziu, [Hugo Capet](https://ro.wikipedia.org/wiki/Hugo_Capet) a stabilit acolo consiliul său și administrația sa [Robert al II-lea](https://ro.wikipedia.org/wiki/Robert_al_II-lea_al_Fran%C8%9Bei), [Ludovic al VI-lea](https://ro.wikipedia.org/wiki/Ludovic_al_VI-lea_al_Fran%C8%9Bei), [Ludovic al VII-lea](https://ro.wikipedia.org/wiki/Ludovic_al_VII-lea_al_Fran%C8%9Bei) și [Filip al II-lea August](https://ro.wikipedia.org/wiki/Filip_al_II-lea_al_Fran%C8%9Bei) au efectuat transformări mari la rândul lor.



Acum nu mai există nimic anterior lui [Ludovic al IX-lea](https://ro.wikipedia.org/wiki/Ludovic_al_IX-lea_al_Fran%C8%9Bei), care a construit [Sainte-Chapelle](https://ro.wikipedia.org/wiki/Sainte-Chapelle) și a extins clădirile palatului spre sud. [Filip al IV-lea cel Frumos](https://ro.wikipedia.org/wiki/Filip_al_IV-lea_cel_Frumos) a continuat lucrările și a instalat [Parlamentul din Paris](https://ro.wikipedia.org/w/index.php?title=Parlamentul_din_Paris&action=edit&redlink=1) în aceste loc. În anul 1360, în urma răscoalelor provocate de starostele neguțătorilor, [Étienne Marcel](https://ro.wikipedia.org/wiki/%C3%89tienne_Marcel), [Filip al V-lea Lunganul](https://ro.wikipedia.org/wiki/Filip_al_V-lea_al_Fran%C8%9Bei) a părăsit Palatul Orașului pentru Palatul Saint-Pol (acum demolat total). Primul i-a fost încredințat unui „concierge” (intendent). Astfel a fost cunoscut Palatul Orașului sub numele „Conciergerie”. Totuși, palatul a rămas sediul administrației judiciare. Ca atare, includea o închisoare, care a adăpostit prizonieri importanți, ca de exemplu [François Ravaillac](https://ro.wikipedia.org/wiki/Fran%C3%A7ois_Ravaillac), asasinul lui [Henric al IV-lea](https://ro.wikipedia.org/wiki/Henric_al_IV-lea_al_Fran%C8%9Bei). După un incendiu, clădirea a fost modernizată de [Ludovic al XVI-lea](https://ro.wikipedia.org/wiki/Ludovic_al_XVI-lea_al_Fran%C8%9Bei) în 1776.

În anul 1790, în timpul [Revoluției franceze](https://ro.wikipedia.org/wiki/Revolu%C8%9Bia_francez%C4%83), portalul palatului a fost sigilat de primarul Parisului ca simbol al [Vechiului Regim](https://ro.wikipedia.org/wiki/Vechiul_Regim_(din_Fran%C8%9Ba)). Trei ani mai târziu, Tribunalul revoluționar si-a început activitatea în marea cameră a palatului. „Persoanele suspectate”, și anume prizonierii politici, erau deținuți la închisoarea Conciergerie fără distincție cu deținuții obișnuiți. Din martie 1793 până la mai 1795, tribunalul condus de acuzatorul public [Fouquier-Tinville](https://ro.wikipedia.org/w/index.php?title=Antoine_Fouquier-Tinville&action=edit&redlink=1) a judecat mai mult de 2.800 de persoane, pronunțând mai multe de 2.700 de condamnări la moarte, inclusiv [regina Maria Antoaneta](https://ro.wikipedia.org/wiki/Maria_Antoaneta,_regin%C4%83_a_Fran%C8%9Bei) și oamenii de stat [Danton](https://ro.wikipedia.org/wiki/Georges_Jacques_Danton) și [Robespierre](https://ro.wikipedia.org/wiki/Maximilien_de_Robespierre). În timpul [Restaurației](https://ro.wikipedia.org/wiki/Restaura%C8%9Bia_francez%C4%83) o capelă a fost construită ca ispășire la locația unde Maria Antoaneta era deținută.