**Formula apei**

**Apa** este un lichid [inodor](https://ro.wikipedia.org/w/index.php?title=Inodor&action=edit&redlink=1), [insipid](https://ro.wikipedia.org/w/index.php?title=Insipid&action=edit&redlink=1) și [incolor](https://ro.wikipedia.org/w/index.php?title=Incolor&action=edit&redlink=1), de cele mai multe ori, sau ușor albăstrui sau chiar verzui în straturi groase. Apa este o substanță absolut indispensabilă vieții, indiferent de forma acesteia, fiind unul dintre cei mai universali [solvenți](https://ro.wikipedia.org/wiki/Solvent). Apa este un compus chimic al [hidrogenului](https://ro.wikipedia.org/wiki/Hidrogen) și al [oxigenului](https://ro.wikipedia.org/wiki/Oxigen), având formula chimică brută **H2O** (vedeți [Apă (moleculă)](https://ro.wikipedia.org/wiki/Ap%C4%83_(molecul%C4%83))). Apa este una din substanțele cele mai răspândite pe planeta Pământ, formând unul din învelișurile acesteia, [hidrosfera](https://ro.wikipedia.org/wiki/Hidrosfer%C4%83).

Pe Pământ, apa există în multe forme, în cele mai variate locuri. Sub formă de [apă sărată](https://ro.wikipedia.org/wiki/Ap%C4%83_s%C4%83rat%C4%83) există în [oceane](https://ro.wikipedia.org/wiki/Ocean) și [mări](https://ro.wikipedia.org/w/index.php?title=Mare_(ap%C4%83_s%C4%83rat%C4%83)&action=edit&redlink=1). Sub formă de [apă dulce](https://ro.wikipedia.org/wiki/Ap%C4%83_dulce) în stare [solidă](https://ro.wikipedia.org/wiki/Solid), apa se găsește în [calotele polare](https://ro.wikipedia.org/w/index.php?title=Calot%C4%83_polar%C4%83&action=edit&redlink=1), [ghețari](https://ro.wikipedia.org/wiki/Ghe%C8%9Bar), [aisberguri](https://ro.wikipedia.org/wiki/Aisberg), [zăpadă](https://ro.wikipedia.org/wiki/Z%C4%83pad%C4%83), dar și ca [precipitații](https://ro.wikipedia.org/w/index.php?title=Precipita%C8%9Bie&action=edit&redlink=1) solide, sau [ninsoare](https://ro.wikipedia.org/wiki/Ninsoare). Sub formă de apă dulce [lichidă](https://ro.wikipedia.org/wiki/Lichid), apa se găsește în [ape curgătoare](https://ro.wikipedia.org/wiki/Ap%C4%83_curg%C4%83toare), [stătătoare](https://ro.wikipedia.org/wiki/Ap%C4%83_st%C4%83t%C4%83toare), precipitații lichide, [ploi](https://ro.wikipedia.org/wiki/Ploaie), și [ape freatice](https://ro.wikipedia.org/wiki/Ap%C4%83_freatic%C4%83) sau subterane. În atmosferă, apa se găsește sub formă [gazoasă](https://ro.wikipedia.org/wiki/Gaz) alcătuind [norii](https://ro.wikipedia.org/wiki/Nor) sau fin difuzată în aer determinând [umiditatea](https://ro.wikipedia.org/wiki/Umiditate) acestuia. Considerând întreaga planetă, apa se găsește continuu în mișcare și transformare, [evaporarea](https://ro.wikipedia.org/wiki/Evaporare) și [condensarea](https://ro.wikipedia.org/wiki/Condensare), respectiv [solidificarea](https://ro.wikipedia.org/wiki/Solidificare) și [topirea](https://ro.wikipedia.org/wiki/Topire) alternând mereu. Această perpetuă mișcare a apei se numește [ciclul apei](https://ro.wikipedia.org/wiki/Ciclul_apei) și constituie obiectul de studiu al [meteorologiei](https://ro.wikipedia.org/wiki/Meteorologie) și al [hidrologiei](https://ro.wikipedia.org/wiki/Hidrologie).

Apa care este potrivită consumului uman se numește [apă potabilă](https://ro.wikipedia.org/wiki/Ap%C4%83_potabil%C4%83). Conform standardului din România, pentru ca apa să fie potabilă [sestonul](https://ro.wikipedia.org/wiki/Seston) nu trebuie să depășească 1ml/m³.[[*necesită citare*](https://ro.wikipedia.org/wiki/Wikipedia:Citarea_surselor)] Pe măsura creșterii populației umane, de-a lungul timpului, și a folosirii intensive și extensive a resurselor de apă susceptibile de a furniza apă potabilă, problema apei utilizabile a devenit o problemă vitală a omenirii.Apa acoperă 71% din suprafața Pământ

