Cel mai mare copac din lume in ceea ce priveste volumul total este arborele cu numele General Sherman, care este totodata si cel mai mare organism viu de pe pamant. Acest copac face parte din genul Sequoia, specia Sequoiadendron giganteum – renumita ca fiind specia celor mai mari copaci din lume (ca volum).

Faimosul arbore General Sherman este situat in Padurea Gigant din Parcul National Sequoia din Statele Unite, in estul localitatii Visalia din statul California (in vestul Muntilor Sierra Nevada).

Renumita pentru arborii giganti din genul Sequoia pe care ii contine, Padurea Gigant (Giant Forest) include si 5 arbori din Top 10 cei mai mari copaci din lume, din punct de vedere al volumului.

