Apariția cărții

Cea mai veche metodă de a transmite mesaje și povești era prin transmitere orală vezi (viu grai), (tradiție), (zicătoare). Atunci când [sistemele de scriere](https://ro.wikipedia.org/wiki/Sistem_de_scriere) au fost inventate în [antichitate](https://ro.wikipedia.org/wiki/Antichitate), tăblițele de lut și [pergamentul](https://ro.wikipedia.org/wiki/Pergament) erau folosite, de exemplu în [biblioteca din Alexandria](https://ro.wikipedia.org/wiki/Biblioteca_din_Alexandria).

[Pergamentele](https://ro.wikipedia.org/wiki/Pergament) au fost ulterior înlocuite cu [codexuri](https://ro.wikipedia.org/wiki/Codex), cărți legate, de forma cărților din ziua de azi. Codexul a fost inventat în primele secole după Hristos sau chiar mai devreme. Se spune că [Iulius Cezar](https://ro.wikipedia.org/wiki/Iulius_Cezar) a inventat primul codex în timpul [războaielor galice](https://ro.wikipedia.org/w/index.php?title=R%C4%83zboaielor_galice&action=edit&redlink=1), legând [pergamentele](https://ro.wikipedia.org/wiki/Pergament) în stil acordeon și folosea paginile ca puncte de referință.

Înainte de invenția și adoptarea [tiparului](https://ro.wikipedia.org/wiki/Tip%C4%83rire), toate cărțile erau copiate de mână, de aceea ele erau scumpe și rare. În timpul [Evului Mediu](https://ro.wikipedia.org/wiki/Evul_Mediu), doar bisericile, universitățile și nobilii bogați își permiteau cărți, care erau deseori legate cu lanțuri pentru a preveni furtul lor. Primele cărți foloseau pergament sau piele de vițel pentru pagini, dar ulterior s-au înlocuit cu [hârtie](https://ro.wikipedia.org/wiki/H%C3%A2rtie).

Mai târziu în Evul Mediu, cărțile au început să fie produse cu tipărire cu blocuri, unde o imagine în relief a unei întregi pagini era sculptată în lemn, putând fi adăugată cerneală, reproducând mai multe copii ale acelei pagini. Totuși, crearea unei întregi cărți era un proces care cerea mult efort, având nevoie de acele blocuri de tipar sculptate de mână pentru fiecare pagină.

Cea mai veche carte tipărită este *Diamantul Sutra*, un text al [Perfecțiunii Înțelepciunii](https://ro.wikipedia.org/w/index.php?title=Perfec%C8%9Biunea_%C3%8En%C8%9Belepciunii&action=edit&redlink=1), găsită în [1907](https://ro.wikipedia.org/wiki/1907) de arheologul Sir [Marc Aurel Stein](https://ro.wikipedia.org/wiki/Marc_Aurel_Stein) într-o peșteră lânga Dunhuang, în nord-vestul Chinei, la sfârșit scriind că a fost tipărită la 13 al celei de-a patra luni a celui de-al nouălea an al Xiatong (adică la [11 mai](https://ro.wikipedia.org/wiki/11_mai) [868](https://ro.wikipedia.org/wiki/868)), cu 587 ani înainte de Biblia lui Gutenberg. Actualmente această carte poate fi văzută la [British Library](https://ro.wikipedia.org/wiki/British_Library) din [Londra](https://ro.wikipedia.org/wiki/Londra).

Inventatorul chinez Pi Sheng a creat o presă mobilă din pământ ars aproximativ în anul [1046](https://ro.wikipedia.org/wiki/1046), dar nu avem exemple tipărite de la el. Caracterele erau puse într-o tavă unde erau aliniate cu ceară caldă, apoi presa cu o scândură până ajungeau toate la același nivel, iar când ceara se răcea folosea tava de litere pentru a tipări pagini întregi.

Inventarea tiparului

Doar [Johann Gutenberg](https://ro.wikipedia.org/wiki/Johann_Gutenberg) a popularizat [presa de tipărit](https://ro.wikipedia.org/w/index.php?title=Presa_de_tip%C4%83rit&action=edit&redlink=1) cu litere mobile din metal în [secolul XV](https://ro.wikipedia.org/wiki/Secolul_XV), astfel cărțile devenind mai accesibile. Aceasta însă a deranjat [status quo](https://ro.wikipedia.org/wiki/Status_quo)-ul, ducând la remarci precum "Tiparnița va permite cărțile să ajungă în mâinile celor care nu au nici o treabă să citească".

În secolele următoare s-au îmbunătățit atât presa de tipărit cât și condițiile de [libertate a presei](https://ro.wikipedia.org/w/index.php?title=Libertate_a_presei&action=edit&redlink=1) prin relaxări treptate a legilor restrictive. Vezi: [proprietate intelectuală](https://ro.wikipedia.org/wiki/Proprietate_intelectual%C4%83), [domeniu public](https://ro.wikipedia.org/wiki/Domeniu_public), [drept de autor](https://ro.wikipedia.org/wiki/Drept_de_autor).

În mijlocul [secolului XIX](https://ro.wikipedia.org/w/index.php?title=Secolului_XIX&action=edit&redlink=1), hârtia făcută din pulpă (celuloză, lemn) a fost introdusă deoarece era mai ieftină, astfel că s-au putut realiza romane ieftine, manuale școlare și cărți din orice domeniu, ducând la un salt al alfabetizării în națiunile industrializate și a ușurat răspândirea informației în timpul celei de-[a doua revoluție industrială](https://ro.wikipedia.org/w/index.php?title=A_doua_revolu%C8%9Bie_industrial%C4%83&action=edit&redlink=1).

Totuși această hârtie din pulpă conținea un acid care făcea un fel de [foc lent](https://ro.wikipedia.org/w/index.php?title=Foc_lent&action=edit&redlink=1), care ducea la distrugerea hârtiei. Tehnici mai vechi foloseau role din [calcar](https://ro.wikipedia.org/wiki/Calcar) pentru a neutraliza acidul din pulpă. Bibliotecile de azi folosesc [deacidifiare în masă](https://ro.wikipedia.org/w/index.php?title=Deacidifiare_%C3%AEn_mas%C4%83&action=edit&redlink=1) pentru colecțiile lor mai vechi. Cărțile tipărite între 1850 și 1950 sunt în risc, cele mai noi fiind tipărite pe hârtie fără acid (alcalină).

Îngrijirea corespunzătoare a cărților ține cont de posibilitatea schimbărilor chimice asupra coperții și textului. Cel mai bine sunt păstrate în lumină redusă, să nu fie sub acțiunea directă a luminii solare, la temperatură joasă și umiditate moderată. Cărțile, în special cele grele, au nevoie de susținerea volumelor din împrejur pentru a se menține forma. Este de dorit de aceea, cărțile să fie grupate după mărime.

A menține o [bibliotecă](https://ro.wikipedia.org/wiki/Bibliotec%C4%83) era privilegiul prinților, celor avuți, mănăstirilor și altor instituții religioase și universităților. O dată cu apariția cărților cu coperți de hârtie ieftine de la începutul [secolului XX](https://ro.wikipedia.org/wiki/Secolul_XX) s-a ajuns la o explozie a publicațiilor populare, devenind mai accesibile pentru oameni obișnuiți.

Noi forme de carte

În secolul al XX-lea bibliotecile au făcut față unei rate de publicări din ce în ce mai mari, acest efect făcând parte din [explozia informațională](https://ro.wikipedia.org/w/index.php?title=Explozia_informa%C8%9Bional%C4%83&action=edit&redlink=1). Inventarea [Internetului](https://ro.wikipedia.org/wiki/Internet) și a publicării electronice (v. [Tehnoredactare computerizată](https://ro.wikipedia.org/wiki/Tehnoredactare_computerizat%C4%83)) a făcut ca multe din informațiile noi să nu mai fie tipărite în cărți, ci puse la dispoziție de exemplu [online](https://ro.wikipedia.org/wiki/Online), printr-o [bibliotecă digitală](https://ro.wikipedia.org/wiki/Bibliotec%C4%83_digital%C4%83) virtuală, pe [CD-ROM](https://ro.wikipedia.org/wiki/CD-ROM) sau în formă de [cărți electronice](https://ro.wikipedia.org/wiki/Carte_electronic%C4%83), virtuale ([engleză](https://ro.wikipedia.org/wiki/Englez%C4%83): [*e-books*](https://ro.wikipedia.org/wiki/E-book)). Aceasta a mărit gradul de complexitate pentru [edituri](https://ro.wikipedia.org/wiki/Edituri) și [biblioteci](https://ro.wikipedia.org/w/index.php?title=Biblioteci&action=edit&redlink=1), în timp ce totuși publicațiile pe hârtie tradiționale nu și-au redus nici ele volumul.

Au apărut însă și alte dezvoltări în procesul publicării cărților. De exemplu, de tehnologia „[tipărire la cerere](https://ro.wikipedia.org/w/index.php?title=Tip%C4%83rire_la_cerere&action=edit&redlink=1)” ([engleză](https://ro.wikipedia.org/wiki/Englez%C4%83): *book on demand*) pot profita autorii mai puțin cunoscuți, care cu ajutorul ei pot să-și ofere opera mai repede și într-un tiraj inițial imprevizibil, la costuri acceptabile.

Industria de carte din Occident are, de ani buni, o ramură destul de puțin cunoscută chiar și pentru scriitorii din Vest.[[1]](https://ro.wikipedia.org/wiki/Carte#cite_note-Pevz2014-06-14-1) Este vorba despre „packagers”, o nișă între editori și scriitori, un fel de fabricanți de volume care livrează cărți gata făcute și angajează autori la normă.[[1]](https://ro.wikipedia.org/wiki/Carte#cite_note-Pevz2014-06-14-1) Producătorii de cărți, cunoscuți și ca packagers (n.r. - cei care împachetează), sunt la fel ca producătorii din film și televiziune: în loc de show-uri, produc cărți pentru edituri, corporații, organizații nonprofit și altele.[[1]](https://ro.wikipedia.org/wiki/Carte#cite_note-Pevz2014-06-14-1)