**ARHITECTURA**

**Arhitectura este domeniul cel mai reprezentativ, ca urmare a preluarii traditiilor constructive etrusce si grecesti. Romanii au perfectionat unele dintre aceste procedee, spre exemplu prin inventarea unui fel de ciment compus din amestecul de pietris, nisip si materii vulcanice peste care se turna in cofraje mortar. Peretele realizat din acest material era apoi acoperit cu caramizi arse sau blocuri mici de piatra taiate in forma de romb. Tehnica caramizilor arse a dus la realizarea unor elemente arhitecturale destinate acoperirii edificiilor, cu scop constructiv dar si decorativ, cum sunt bolta si cupola, necunoscute arhitectilor greci. Noile sisteme constructive au permis in acelasi timp realizarea unor edificii de mari dimensiuni, cu diferite destinatii.**